Viborger Samler, 1843-07-31
Nyeste Postefterretninger. Spanien. Det hedder i to Correspondentartikler fra Paris (17de og 18de Julius), at de franske ministerielle Journaler ville søge at forsvare de franske Auctoriteter imod Beskyldningen om Forstaaelse med de christinske Chefer, men at man har fra Perpignan Efterretninger, der give det bedste Svar. Gaviria, Marie Christines Jntendant, modtager og befordrer Brevskaber fra Paris. Daglig ankomme til Perpignan christinske Officierer, ikke under falske Navne, men bærende alle deres Titler ligesom til Skue, og ingenlunde generede af de franske Auctoriteter. De Vogne, der vare belæssede med Geværer til Gen. Narvaez's Hær, kjørte uden at anholdes i al No og Mag ind i Staden igjennem Porten Notre-Dame, og ud af Porten Canet til Portvendres. De 2500 Geværer, hvis Forsendelse til Spanien med Dampskibet Delphin den spanske Consuls Aarvaagenhed forhindrede, ere nu forsendte paa Landeveien over Bjerget Cubera. Paa flere Steder have Jnsurgenthobene udskrevet Requisitioner af Munderinger, Skjorter, Skoe m.v.; Folket klager og er forbittret, og afskyer lige saameget som Auctoriteterne Opstanden, Som en Prøve paa den Tone, der hersker i Barcelonas Journaler, tjene Følgende: "Vi vide med Vished, at flere rige Grundbesiddere og Kjøbmænd have vægret sig ved at betale deres Andeel til det tvungne Laan af 4 Mill. Realer. Hine Gjenstridige ere de jernhaarde Mennesker, der netop allermeest tilskyndte de retskafne Arbeids klasser til at antænde Jnsurrectionens Fakkel, og derfor kunne vi ikke undertrykke Uvilliens Raab imod hine Ud linger, hvis Fædreland deres Penge ere, og som ved deres Afslag have compromitteret den høie Junta og Nationalsagen. Vi tilraade derfor Juntaen, istedetfor at lade saadanne foragtelige Skabninger fængsle og skyde at overgive dem til Folkets Raseri, og strax at inddrive med Magt det dobbelte Beløb af deres Andeel i Laanet." Paris, den 24de Juli. (Pr. Duepost til Amsterdam.)Man har Efterretninger fra Madrid indtil den 20de hvilke endnu ikke meddele noget Afgjørende angaaende de spanske Forviklinger. Narvaez havde forladt Torreion og begivet sig til Guadalaxara, hvor Seogne og Zurbanoville forene deres Stridskræfter. At slutte efter de Fæstningsværker, der ere opførte ad Alcala=Siden, synes det umuligt endog med Vaabenmagt at trænge ind i Staden uden at et saadant Forsøg vilde komme de Stormende dyrt til at staae. Det kongelige Palads er forvandlet til en sand Fæstning; mere end 500 Stkr. Skyts af forskjelligt Caliber holde Tilgangene spærrede. – En af Auctoriteterne bekjendtgjort Leirberetning, der melder, at Regenten stod den 12te i St. Elone, har givet Anledning til den Formodning, at Espartero har taget Retning imod Baylen, og har isinde at omgaae Sevilla. – Man har udspredt det Rygte, at Narvae; vel skulde have isinde at afskære Vandledningen til Madrid, men at han til samme Tid skriftligen skal have givet Dronningens Formynder, Arguelles, den Forsikkring, at de Vandledningsrør, der forsyne Paladset, ikke skulde ophøre at flyde, ligesom og at hans Tropper ingensinde skulde foretage Noget, der kunde mishage Dronningen og hendes Søster. Arguelles skal have svaret, at Dronningen og Jnfantinden vel vare taknemmelige for den dem tilsikkrede Opmærksomhed, men at de ei kunde giøre nogen Brug af Generalens Tilbud, fordi Hds. Majestæt og hendes Søster kun vare vante til at drikke af det Vand, som tjente den gode Stad Madrid til Drik. Den lille Geværild begyndte først den 17de om Aftenen og vedvarede den 18de om Morgenen, uden dog at anrette nogen Skade.